CELEX: 32005D0347
Language: da
Date: 2004-12-22 00:00:00
Title: 2005/347/EF: Rådets afgørelse af 22. december 2004 om indgåelse af aftalen mellem Det Europæiske Fællesskab og Fyrstendømmet Monaco om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger

30.4.2005   
            
            
               DA
            
            
               Den Europæiske Unions Tidende
            
            
               L 110/40
            
         
      RÅDETS AFGØRELSE
   
   af 22. december 2004
   om indgåelse af aftalen mellem Det Europæiske Fællesskab og Fyrstendømmet Monaco om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger
   (2005/347/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 94 sammenholdt med artikel 300, stk. 2, første afsnit, artikel 300, stk. 3, første afsnit, og artikel 300, stk. 4,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Den 16. oktober 2001 bemyndigede Rådet Kommissionen til at føre forhandlinger med Fyrstendømmet Monaco om en passende aftale om, at Fyrstendømmet Monaco indfører foranstaltninger svarende til dem, der anvendes i Fællesskabet til at sikre en reel beskatning af renteindtægter fra opsparing.
            
         
               (2)
            
            
               Den aftaletekst, som er resultatet af disse forhandlinger, er i overensstemmelse med de forhandlingsdirektiver, der er vedtaget af Rådet. Til aftalen er knyttet en hensigtserklæring mellem Det Europæiske Fællesskab og Fyrstendømmet Monaco. De to tekster er knyttet som bilag til afgørelse 2005/35/EF (2).
            
         
               (3)
            
            
               Anvendelsen af bestemmelserne i direktiv 2003/48/EF (3) afhænger af, at Fyrstendømmet Monaco anvender foranstaltninger svarende til dem, der er fastlagt i dette direktiv, i overensstemmelse med en aftale mellem Fyrstendømmet Monaco og Det Europæiske Fællesskab.
            
         
               (4)
            
            
               Aftalen blev undertegnet på Det Europæiske Fællesskabs vegne den 7. december 2004 i henhold til afgørelse 2005/35/EF og med forbehold af senere vedtagelse af en afgørelse om indgåelse af aftalen.
            
         
               (5)
            
            
               Aftalen og hensigtserklæringen bør godkendes på Fællesskabets vegne.
            
         
               (6)
            
            
               Der bør indføres en enkel og hurtig procedure for eventuelle tilpasninger af bilag 1 og 2 til aftalen —
            
         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Fyrstendømmet Monaco om fastlæggelse af foranstaltninger svarende til dem, der er fastlagt i direktiv 2003/48/EF om beskatning af indtægter fra opsparing i form af rentebetalinger, og hensigtserklæringen godkendes på Det Europæiske Fællesskabs vegne.
   Teksten til aftalen og hensigtserklæringen er knyttet som bilag til denne afgørelse (4).
   Artikel 2
   Kommissionen bemyndiges til på Fællesskabets vegne at godkende ændringer af bilagene til aftalen, der sikrer, at de svarer til oplysningerne vedrørende kompetente myndigheder ifølge de notifikationer, der er omhandlet i artikel 5, litra a), i direktiv 2003/48/EF og bilaget dertil.
   Artikel 3
   Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 16, stk. 1, i aftalen (5).
   Artikel 4
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 22. december 2004.
      
         
            På Rådets vegne
         
         C. VEERMAN
         
         
            Formand
         
      
   
   
      (1)  Europa-Parlamentets udtalelse af 2. december 2004 (endnu ikke offentliggjort i EUT).
   
      (2)  EUT L 19 af 21.1.2005, s. 53.
   
      (3)  EUT L 157 af 26.6.2003, s. 38. Senest ændret ved direktiv 2004/66/EF (EUT L 168 af 1.5.2004, s. 35).
   
      (4)  EUT L 19 af 21.1.2005, s. 55.
   
      (5)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.